Vasile Aftenie

Vasile Aftenie (født 14. juni 1899 i Lodroman i Klein-Kokelburg fylke i Transylvania i Østerrike-Ungarn; død 10. mai 1950 i Bucuresti i Romania) var en rumensk gresk-katolsk hjelpebiskop i Făgăraş og Alba Iulia.

Liv og virke

Bakgrunn
Vasile Aftenie gikk på barneskolen i hjembyen og på gymnasium i Blaj. I 1917 ble han innkalt til militæret og tjenestegjorde ved fronten i Galizien og i Italia. Etter krigsslutt i 1918 begynte han å studere juss ved Det juridiske fakultet i Bucuresti, men i 1919 bestemte han seg for å bli prest og begynte på den pavelige greske høyskole St. Athanasius for å studere teologi.

Prest
Den 1. juni 1926 ble han ordinert til sølibatspliktig prest i Blaj av Vasile Suciu, erkebiskop av Fagaras og Alba Iulia. Fra 1926 til 1934 arbeidet han som professor ved det teologiske akademi i Blaj, i 1934 ble han dekan i Bucuresti, 1937 katedralkannik i Blaj og 1939 rektor ved Det teologiske akademi.

Hjelpebiskop i Făgăraş og Alba Iulia
Den 12. april 1940 ble han av pave Pius XII utnevnt til hjelpebiskop i Făgăraş og Alba Iulia og samtidig titulærbiskop av Ulpiana. Han ble bispeviet den 5. juni 1940 i Blaj-katedralen av erkebiskop Alexandru Nicolescu. Medkonsekratorer var Alexandru Rusu, biskop av Maramureş, og Ioan Bălan, biskop av Lugoj. Etter erkebiskop Nicolescus død den 15. juni 1941 ble han apostolisk administrator for erkebispedømmet Fagaras og Alba Iulia.

Den 28. oktober 1948 ble han arrestert og internert i Dragoslavele-leiren. I februar 1949 ble han sammen med bispedømmebiskopene i den rumenske gresk-katolske kirke, som også var blitt arresterte, fengslet i isolasjon i Căldărușani-klosteret.

Isolert fra de andre biskopene ble han ført til innenriksdepartementet 10. mai 1949, hvor han ble torturert av Securitate i kjellerne der.Llemlestet, forkrøplet, følelsesmessig ødelagt, men standhaftig i troen, døde han 10. mai 1950 på Văcăreşti fengselssykehus. Det er også rapportert at han ble skutt og drept av en Securitate-offiser. 

Myndighetene beordret at liket skulle kremeres, men dette ble forhindret og kisten som inneholdt restene ble gravlagt på Bucurestis Bellu-kirkegård. Et enkelt trekors og en tavle med initialene AV og årstallet 1950 markerte gravstedet. 

I 1990 ble det reist en gravstein i hvit marmor med et bilde av biskopen; graven hans ble et pilegrimssted og er dekorert med lys og blomster, han blir påkalt for støtte og hjelp.

Saligkåring
Saligkåringsprosess for Vasile Aftenie ble igangsatt. I løpet av denn anerkjente pave Frans den 19. mars 2019 Aftenies og seks andre biskopers martirdød under den kommunistiske kirkeforfølgelse. Paven selv saligkåret ham den 2. juni 2019 i Blaj.

Hans episkopalgenealogi er:
 Erkebiskop Mykhajlo Rohoza (1540-1599) *bispeviet 1589 av (den ortodokse) patriark Jeremias II av Konstantinopel 
 Erkebiskop Hipacy (Ipatij) Pociej (Potij) (1541-1613) *1593
 Erkebiskop Josyf Veliamyn Rutski (1574-1637) *1613
 Erkebiskop Anastazy Antoni Seljava (Sielawa), O.S.B.M. (1583-1655) *1624
 Erkebiskop Gabriel (Havrylo) Kolenda, O.S.B.M. (1606-1674) *1652
 Erkebiskop Kyprian Żochowski (Zhokhovskyj) (1635-1693) *1671
 Erkebiskop Lew Ślubičz Załęnski, O.S.B.M. (1648-1708) *1678
 Erkebiskop Jurij Havryjil (Jerzy) Vynnyc’kyj (Winnicki), O.S.B.M. (1660-1713) *1700
 Erkebiskop Lev (Luka) Kiszka (Kyška), O.S.B.M. (1663-1728) *1711
 Biskop György (Hennadiy) Bizánczy (Bizantsiy) (1657-1733) *1716
 Biskop Ioan Inocențiu Klein (Micu), O.S.B.M (1692-1768) *1730
 Biskop Mihály Emánuel Olsavszky, O.S.B.M. (1697-1767) *1743
 Biskop Vasilije Božičković (Bosicskovich), O.S.B.M. (1719-1785) *1759
 Biskop Grigore Maior, O.S.B.M. (1714-1785) *1773
 Biskop Ioan (Janos) Bob (Babb) (1739-1830) *1784
 Biskop Samuel Vulcan (1760-1839) *1807
 Biskop Ioan Lemeni (1780-1861) *1833
 Biskop Vasile Erdély (1794-1862) *1843
 Erkebiskop Alexandru Şterca Şuluţiu de Kerpenyes (1794-1867) *1851
 Biskop Iosif Papp-Szilágyi (1813-1873) *1863
 Erkebiskop Ioan Vancea (Vancsa) (1820-1892) *1865
 Erkebiskop Victor Mihaly de Apşa (1841-1918) *1875
 Biskop Demetriu Radu (1861-1920) *1897
 Erkebiskop Vasile (Basile) Suciu (1873-1935) *1920
 Erkebiskop Alexandru Nicolescu (1882-1941) *1922
 Biskop Vasile Aftenie (1899-1950) *1940

Litteratur 
 Mihaela Olău: Episcop Vasile Aftenie. Editura Galaxia Gutenberg, 2012, ISBN 978-973-141-461-4.

Referanser

Personer fra Alba
Rumenske katolske biskoper
Linjen Rohoza (gresk-katolsk)